Flower

"Insectophobe's Nightmare 2" (drugi put, nakon povratka u epizodi "The Glistening")

## 4. sezona

### Tim

iance (BFB 1–BFB 16)
Have Nots (BFB 17–BFB 24)
Stapanje
Newbie Alliance (BFB 28)

## Ostalo

### Prvo pojavljivanje

Grafikon likova (koncept)
Take the Plunge: Part 1

## Odnosi

**Flower** je pobjednica četvrte sezone serije *Battle for Dream Island*, u kojoj se natjecala na timovima iance (u prvom dijelu) i Have Nots (u drugom dijelu). U prvoj sezoni se natjecala na timu Squashy Grapes. Bila je eliminirana prva, ali se vratila u epizodi "The Glistening", i završila na 4. mjestu, točno prije finala. Nije se natjecala u drugoj sezoni. U trećoj sezoni se pojavila u uvodnoj špici. Imala je kameo u petoj sezoni.

## Osobnost

U prvoj sezoni ju uglavnom svaki natjecatelj mrzio zbog bezobraznog i sebičnog ponašanja. Flower više misli o vlastitoj ljepoti i svojim potrebama, i ništa joj nije važnije. Pokazuje mržnju prema svima, čak i prema voditelju. Također misli da je jedina koja zaslužuje pobijediti. Jako mrzi bube. Često tjera druge da rade stvari za nju.

U četvrtoj sezoni još uvijek ima velik ego, i sprijatelji se s Ruby samo zato što je rekla da je lijepa (Flower se jako naljuti kad Ruby promijeni mišljenje). Ali, jest manje nasilna. Ne prijeti i ostalima i ne tjera druge da rade stvari za nju, ali još uvijek se zna lako naljutiti. Također radi mnoge čudne stvari da ju drugi smatraju lijepom. Pokazuje znakove manje pameti nego prije. U prvoj epizodi želi da joj Black Hole otvori teglu, iako joj je objasnio da je to loša ideja.

Flower može biti agresivna, bezobrazna ili čak neprijateljska, ali također je samosvjesna i trudi se biti popularna i lijepa. Unatoč svojoj prošlosti, Flower se trudila da se poboljša i stekne poštovanje svojih suigrača djelujući puno pitomije i pomažući tijekom izazova dok se natjecala u četvrtoj sezoni. Međutim, ipak je povremeno pokazivala svoju lijenu stranu.

U epizodi "X Marks the Spot" ona je optimističnija i uzbuđenija kada je na novom timu zbog svojih suigrača, i misli da bi joj mogli pomoći s igrom. Unatoč tome što je Taco odbila sklopiti savez s njom, ona se svim silama trudila ostati mirna i priznala da je zeznula. Međutim, u epizodi "Who Stole Donut's Diary?" pokazuje da se Flower može držati do zlovolje dok vrijeđa Taco zbog odbijanja prve ponude za savez, čak i nakon što Taco odluči prihvatiti njezinu ideju o savezu.

Od epizode "The Game Has Changed" je Flower više osjetljiva i nesigurna. Smatra da ju gledatelji ne vole zbog bezobrazne prošlosti. U toj epizodi, kad joj Purple Face slučajno kaže da je eliminirana iako nije, jako se uzruja jer je "cijelu sezonu provela pokušavajući dokazati da se popravila". Također se sprijatelji s Leafy.

U epizodi pobjede, "Chapter Complete", Flower je nesebična i brižna. Dadne Gelatinu i Announceru i svoje nagrade i dadne podršku Purple Faceu. Na kraju prihvati prijateljstvo svakoga s kim se natjecala, i smatra da je to bolja nagrada od onih za koje se natjecala.

## *Battle for Dream Island*

Flowerino prvo pojavljivanje je u retrospekciji iz epizode "Take the Plunge: Part 1", u kojoj šutne Ice Cube jer IC misli da Flower nije lijepa. Kada Announcer najavi početak natjecanja za Dream Island, Flower odmah pokaže da shvaća ovu igru ozbiljno kad gurne svakoga tko je blizu s balansne grede na kojoj se natječu. Kada ostane samo 6 igrača, Pin i Leafy ju proglase ozbiljnom protivnicom, i pokušaju je gurnuti, ali ih ona šutne prije nego što uspiju. Leafy i Pin se zabiju u Teardrop i počnu visiti s grede. Kad ih Blocky pokuša spasiti, i on se oklizne i počne visiti. Flower im se počne rugati, zbog čega je Blocky gurne. Zbog ovoga Flower izgubi priliku da pobijedi.

U drugom dijelu epizode, Flower se ruga Teardrop i zapovijedi Snowballu da istuče Bubble. Flower počne navijati za Blockyja kad on odluči istuči Bubble. Kasnije ju odabere tim Squashy Grapes, jer bi postala gora protivnica na drugom timu. Flower odluči ne sudjelovati u prvom natjecanju. Zbog njihove nesposobnosti da se snađu skupa, tim Squashy Grapes izgubi. Flowerino loše ponašanje, sebični stav i manjak timskog rada postanu razlozi za njenu eliminaciju u sljedećoj epizodi. Dobila je četiri glasa od gledatelja, više od ikoga drugog. Njezin put do TLC-a je dug let preko oceana i mnogih čudovišta.

Njena eliminacija nije kraj njenog puta u igri, jer ju Announcer vrati u četvrtoj epizodi da kuša kolače koje su natjecalji napravili. Njen stav se nije nimalo nije promijenio. Još uvijek je bezobrazna i ljuta na sve. Prvo zgazi kolač koji je Bubble napravila, i dadne joj 1 bod od mogučih 10. Coinyjevoj zemlji dadne 7 bodova jer je imao potencijala. Earaserovoj torti od jagode dadne 10 bodova. Fireyjevom čokoladnom kolaču dadne 3 boda bez da ga kuša. Istu stvar napravi s kolačem Golf Ball, ali joj dadne 0, i ovo ponovi s Leafy. Također se čuje u petoj epizodi, unutar TLC-a, i u šestoj epizodi je ustanovljeno da je Flower imala utjecaj na preostale igrače, jer Leafy kaže da mrzi Flower jer je zla.

Druga prilika za trenutnih šest eliminiranih igrača stigne u osmoj epizodi. Flower kaže da će zdrobiti svakoga tko ne glasa za nju. Zbog nepromijenjenog bezobraznog stava ponovno dobije 4 glasa u epizodi nakon, što nije dovoljno za povratak u igru. Ponovno dobije šansu u četrnaestoj epizodi, gdje se svaki eliminirani igrač natječe. U natjecanju za povratak u igru, igrači moraju zgrabiti kruh iz košare i staviti ga u svoju. Na kraju, Flower ne uspije i Spongy se vrati u igru. U osamnaestoj epizodi, Flower kaže da mrzi TLC i želi ga napustiti jer je bila u njemu 16 mjeseci. Pridruži se planu za bijeg ostalih igrača, ali njihov plan na uspije.

U dvadesetoj epizodi, po treći i posljednji put, najavljena je zadnja šansa da se eliminirani igrač vrati. Flower kaže da će rastegnuti svakoga tko ne glasa za nju. U epizodi nakon joj je želja napokon ispunjena. Prvo, eliminirani igrači moraju glasati za jednog od preostalih igrača, i onaj s najviše glasova će se pridružiti ostalim eliminiranim igračima. Flower odluči glasati za Ice Cube, jer joj IC nikad nije rekla da je lijepa. Kasnije, svi ostali eliminirani igrači glasaju za IC, jer bi mogla ohladiti jako vruč TLC. Nakon eliminacije, Flower dobije 205 glasova i vrati se igru. U natjecanju te epizode, niti ne pokuša pobijediti i postane jedna od mogučih gubitnika.

U 22. epizodi je Flower još uvijek bezobrazna i boji se buba. Kad joj Firey pokaže bubu, ona slomi most na koje stoje i oboje padnu u vodu. Leafy spasi Fireyja, koji odleti do Bombyja. Bomby eksplodira jer mu je Firey sletio na upaljač. Bomby igrom slučajea eksplodira ispred stupa na kojem Spongy stoji. Zbog ovoga Spongy padne na domaćina Announcera. Bez Announcera, Firey i Flower naprave svoje domaćinske kutije koji održe eliminaciju. Flower dobije 312 glasova dok Rocky dobije 319 i biva eliminiran.

Flowerina izvedba u natjecanju te epizode nije toliko bajna u početku, ali kasnije se jako potrudi i uspije stiči do samog kraja, ali ne pobijedi jer ju pojede čudovište. Zbog erupcije vulkana u kojem se održava utrka, nitko ne pobijedi, i održi se dodatno natjecanje iz ljepote koje pobijede Firey i ona, što znači da gledatelji ne smiju glasati za njih. U sceni nakon zasluga se ona i ostali pretvore u metal.

U njenoj predzadnjoj epizodi, metalna Flower se odbija rastopiti da napravi dovoljno materijala da se popravi TLC. Ali na kraju je silom rastopljena.

U natjecanju ove epizode je bezobrazna i nasilna prema ostala tri igrača. Čini sve što može da osvoji imunitet i stigne do finala. Tijekom natjecanja s kamenim zidom tjera Bubble da joj pomogne, i kasnije Fireyja nakon što ju Bubble odbije. Na kraju se Bubble preda i pomogne Flower, ali se šaka pojavi iz zida i baci Flower na sami početak.

U ostalim natjecanjima u epizodi joj ide sjajno, unatoč manjku truda. Na posljedenjm dijelu natjecanja se zapali. Kad ponovno dovrši ostala natjecanja, stigne do posljednjeg i uništi prijateljstvo Bubble i Leafy.

    Bubble prizna da igra nije zanimljiva kad joj Leafy stalno dopušta da pobijedi. Leafy je jako uvrijeđena zbog ovoga i misli da više nisu prijateljica. Kad pita Bubble je li joj važnija Flower od nje, Flower kaže da jest prije nego što Bubble uspije reči "ne". Flower također kaže da joj je Bubble pomogla pobijediti prijašnje izazove, ne spominjući da joj je prijetila. Flower nakon toga zapali Leafy i natjera Bubble da joj pomogne sa zadnjim natjecanjem. Bubble jednostavno zapali Flower i sama pobijedi. To znači da Flower nema imunitet i svatko može glasati za nju.

Flower izgubi svaku šansu pobjede u 24. epizodi, u kojoj dobije 524 glasa i biva eliminirana, završivši u 4. mjestu. U posljednjoj epizodi, Flower glasa za Leafy da pobijedi jer su njih dvije biljke. Ali, glasovi bivših natjecatelja se ne računaju, već samo glasovi gledatelja. Firey dobije 406 glasova i proglašen je pobjednikom igre. Firey dopusti Flower da stanuje na Dream Islandu uz svakoga osim Leafy. Kad Flower dođe na Dream Island, koji je Leafy ukrala, očekuje proslavu koju joj nitko ne da. Umjesto proslave, Bubble prizna da više ne može podnijeti Flowerinu sebičnost, i da ju svi mrze. Flower postane jako ljuta zbog ovoga, i odluči zapaliti svaki centar za oporavak, te ubije Bubble. Njeno zlo zaustavi NLO koji je maloprije oteo Match, Woddyja, Tenis Balla i Snowballa padne na nju i ubije ju. Bez centara za oporavak, Flower je zauvijek izgubljena.

## *Battle for Dream Island Again*

Zbog njene trajne smrti u epizodi "Return of the Hang Glider", Flower nije imala priliku natjecati se u drugoj sezoni. Unatoč tome, u premijeri je otkriveno da je dobila 312 glasova od ljudi koji su htjeli da se vrati. Bila je 18. među 22 kvalificirajuča igrača, ali je bila diskvalificirana zbog smrti. U epizodi "Zeeky Boogy Doog" je napravljen novi ručni centar za oporavak, zbog kojeg su vračeni svi mrtvi natjecatelji osim Woodyja. Ruby odluči vratiti Flower, ali, zato što ju nitko ne voli, Gelatin ju smrzne. Kasnije u epizodi se led rastopi, zbog čega se Flower vrati. Na kraju se pokuša osvetiti Gelatinu kad ga pogodi otrovnom bubom. Gelatin je zapravo imun na bube, i odluči ponovno smrznuti Flower zbog ovoga. Odjednom se pojavi Evil Leafy i počne tonuti u Flower. Iz nje počnu izlaziti jezivi pipci i epizoda završi. U epizodi "Get in the Van", odmrznuta Flower ispovrača Evil Leafy.

## *IDFB*

Flower se ne pojavljuje u jedinoj epizodi treće sezone, ali se pojavljuje u uvodnoj špici.

## *Battle for BFDI*

Jedna godina je prošla od prethodne sezone, i Flower se nije posebno promijenila. U epizodi "Getting Teardrop to Talk", Flower postane uzbuđena kada Ruby kaže da je lijepa. Kasnije ju Lightning šokira. Još kasnije, Dora iskopa duboku rupu iz koje izbaci staklenku cijanida. Flower misli da zaslužuje ovu "nagradu". Nakon što ju ne uspije otvoriti, zamoli Black Holea da ju otvori. Black Hole objasni da je ovo loša ideja, i zato Flower kaže da će ga zdrobiti ako ne otvori staklenku. Čak i nakon što Black Hole objasni da je beskonačno sitan, Flower ga tjera da otvori staklenku.

Black Hole na kraju popusti i opasno se približi Zemlji. Black Hole skoro uništi svijet, ali iznenadni posjetitelj Four ga zaustavi i svakome ponudi nagradu BFDI-a, koju mogu osvojiti ako pobjede njegovo natjecanje. Kada Flower čuje da je nagrada BFDI, pristane, kao i svi ostali. Svatko mora pronači tim s 8 igrača. Flower se želi pridružiti Rubyjinom timu (na kojem su također Bubble, Match i Pencil) jer Ruby misli da je lijepa. Također želi biti na Snowballovom timu (na kojem su također Fanny i Lightning) jer Snowball može tuči ostale za nju. Odluči ujediniti oba tima i osnovati tim iance.

Natjecanje u ovoj epizodi je hvatanje X-ovih košara, koji Flowerin tim iance pokuša pobjediti skakutanjem, što ne pomaže, jer su košare visoko u zraku. Iako je osnovala tim, očito je da nitko još nije oprostio Flower zbog njenog ponašanja u prvoj sezoni. Ovo je prikazano kada Match pokuša svakome dati savjet da lakše pobijede natjecanje, ali odbije dati Flower savjet jer nisu prijateljice. Njihovo neprijateljstvo jedino dolazi od Matchine strane, jer Flower kaže da ne moraju biti neprijateljice. Zbog loše strategije, tim iance izgubi prvi izazov, i jedan od njihovih članova će biti eliminiran u sljedećoj epizodi. Nesretna gubitnica je Pencil. Flower dobije 838 glasova, manje od Match, Fanny i Pencil. Tijekom izazova, Flowerin tim poboljša izvedbu, jer su drugi koji dovrše izazov. Također pobijede u epizodi "Today's Very Special Episode".

Flower se trudi biti brižna tijekom sezone, ali još uvijek ima neprijatelje. Lightning je jedan od njenih manje dražih natjecatelja. U epizodi "Why Would You Do This on a Swingset", kaže da joj je dosta Lightningovih konstantnih traženja da se natjecanja razjasne. Zbog ovoga ju Lightning šokira. Također ima zanimljiv odnos s Ruby, prikazan u epizodi "Fortunate Ben". Flower pita Ruby može li uvjeriti ostale da je Flower lijepa. Ruby objasni da Flower više nije toliko lijepa. Flower sklopi šaku, i Ruby misli da izgleda lijepo u takvoj pozi. Flower misli da je ljepota važnija od dostojanstva, pa čini čudne poze kako bi se prilagodila Rubyjinim standardima ljepote. Iako se Flowerin izgled sviđa Ruby, Gaty i Lollipop misle da Flower izgleda glupo. U epizodi "Four Goes Too Far", u kratkom trenutku je Flower jedna od mnogih natjecatelja zaraženih sa svjetlucanjem zaraze. Njen tim svejedno pobijedi kasnije. Također pobijede u epizodama "Questions Answered" i "This Episode Is About Basketball".

Mnogi natjecatelji počnu smatrati Flower ljepšom u epizodi "The Liar Ball You Don't Want" kada ustanovi novi modni trend: nošenje komadiča jawbreakera na licu. Flower smatra ovaj trend "doista bestjelesnim". Match, jedna od njenih neprijateljica, kaže da se Flowerino oko za modu poboljšalo. U epizodi "Enter the Exit" nije pristuna, ali je jedna od važnijih natjecatelja u epizodi "Get to the Top in 500 Steps", gdje odluči trčati uz stepenice i pobijediti natjecanje za tim iance. Ali, natjecanje joj ide loše, cijelo je vrijeme zadnje mjesto (osim Dore). Shvativši da će izgubiti izazov, obuje Non-Slip Shoes So Ha i počne trčati do samog vrha, gurajuči svakoga i ne padajuči. Na vrhu ju čeka Foldy, koja je ljuta na tim iance jer je zbog njih bio eliminiran Stapy. Odluči ga osvetiti i gurnuti Flower, ali zbog njenih posebnih cipela, ne uspije. Kad Flower krene stisnuti gumb i pobijediti, Dora se baci na vrh i stisne ga prije nje, i zato iance izgubi.

Iako je izgubila prethodni izazov, u sljedećoj epizodi nije eliminirana. Umjesto nje je eliminirana Match. Flower i Ruby također sjede zajedno na početku epizode, i slažu se kad odluče da nitko ne oponaša Snowballa tijekom natjecanja. Bubble misli da je kriva zbog Matchine eliminacije, i zato počne opraštati svakome na timu. Oprosti Flowerinom čestom "podlom, dosadnom, sebičnom i nesvjesnom" ponašanju. Flower je uvrijeđena zbog ovoga. U epizodi nakon se Flower pridruži natjecanju u kojem moraju kopati da pronađu X-ovo blago. Iance počne kopati prema dnu, ali ih počne pratiti tim Ice Cube!, koji padne na Bubble. Bubble ih počne držati da ne umre, ali tim Beep također počne padati. Dok ih tim iance drži, Flower padne i zdrobi Bubble. Tim iance je uznemiren ovime, ali Flower nije zabrinuta jer ovo nije prvi put da je ubila Bubble.

U drugom dijelu epizode, Flower i Ruby se svađaju oko smrti Bubble. Lightning ih pita idu li točnim putem, i Flower pokaže gdje točno da idu. Lightning pohvali njeno znanje podzemnog puta. Flower kaže da zna podzemni put jer je biljka, i lišće joj pokazuje gdje je Sunce. Snowball kaže da laže jer cvjetovi nemaju lišće. Tim iance približi se površini, ali pokušavaju izbječi Golf Ball, i zato odbiju iskopati se ako je ona iznad. Nakon što ju izbjegnu više od 2763 puta, stignu do površine i Flower je jedina koja je preživjela. Bez tima iance, Flower se druži na otoku s Gelatinom u epizodi "The Four is Lava".

Gelatin kaže da nema puno mjesta, i Flower se složi s njim, te ga gurne s otoka. Tada stavi sunčane naočale na oči i prekriži ruke. Bez ikakvog načina da pobijedi natjecanje, Flower se preda i pronađe daljinski upravljač, nadajuči se da upravlja televizorom. Tenis Ball joj kaže da pritisne jedan gumb na upravljaču, i kad ga pritisne, sva lava nestane. Flower i Naily se počnu trkati, ali Flower ju zabije u tlo i pobijedi.

Drugi dio četvrte sezone započne u epizodi "The Escape from Four", kada mnogi natjecatelji napuste seriju da se natječu u petoj sezoni, *Battle for Dream Island: The Power of Two*. Flower odluči ostati u igri, uz još trinaest igrača. Ona, Woody, Bubble, Spongy, Lollipop, Ruby, Balloon, Loser, Teardrop, Firey, Leafy, Gelatin, Taco i Blocky čine preostlih 14 igrača.

### *Battle for BFB*

    Na početku drugog dijela četvrte sezone je Flower smještena na tim boje X-a (X-Colored Team), s kojim je oduševljena jer može krasti Fireyjeve strategije za pobjedu, koristiti Blockyja da izvrši atentate, i koristiti Loserovu popularnost da promovira svoju modu. Uz njih su na timu Spongy, Taco i Woody. U prethodnoj je epizodi Four rekao X-u da ga napusti, ali je uzrujan bez njega. Four odluči da će natjecanje biti vratiti X-a, i nagrada za pobjednika sezone biti će i BFDI i BFB. Svi su oduševljeni nagradama i pristanu. Loser pljune na tlo i ostavi točku. Misli da će pronači X-a jer "X označava točku". Flower je ogorčena njegovom slinom i nije oduševljena planom, kao i ostatak tima. Iako nitko nije zadovoljan planom, odluče ga pratiti i ostanu gdje jesu.

Flower pokuša osnovati savez s Taco jer oboje imaju trulo meso živih bića u glavama. Taco odbije ponudu i zabrinuta je kada Flower spomene trulo meso. Flower pokuša objasniti ali joj odjednom naraste šesta latica. Sakrije ju, ali izgubi još jednu i ostane s četiri. Taco primijeti da Flower laže i napusti ju. Flower postane razočarana i odjednom joj naraste deset latica. Drugi tim, boje Foura (Four-Colored Team), zgrabi X-a lasom, ali se okrenu kad primijete da su zaboravili Teardrop. Zbog naglog okreta im X odleti i padne na točku koju je Loser ostavio. Tako Flowerin tim pobijedi ovo natjecanje.

U sljedećoj epizodi se Flower jako naljuti na Taco kada primijeti da se druži sa Spongyjem, a ne s njom. Sljedeće natjecanje započne nakon eliminacije; oba tima dobiju toranj i moraju zaštititi svoj od drugog tima dok toranj drugog tima pokušaju srušiti. Prvi tim koji izgubi toranj će izgubiti jednog člana. Tim boje Foura odluči oponašati Flower koristeči njene majice. Bubble i Lollipop ju pokušaju oponašati ali ne uspiju, dok Gelatin uspije. Flower se naljuti na Fireyja jer je povjerovao Gelatinu. Firey misli da je Flower lažljivica jer "može prepoznati svoju prijateljicu Flower kad ju vidi". Flower se razveseli kad sazna da ju Firey smatra prijateljicom. Nakon što Gelatin uvjeri Fireyja da je Flower zapravo Dora, protjerana je iz tornja. Kada njen tim skoro prijeđe toranj drugog tima, Taco gurno Flower jer i ona vjeruje da je Dora. Pri slijetanju ostavlja pukotine na dnu tornja zbog čega se toranj raspadne. Stoga je njezin tim spreman za eliminaciju.